แม่เจ้า! คัด 9 หุ้นพลังงาน-สาธารณูปโภคโชว์งบฯ Q3 ขาดทุนอ่วม-กำไรทรุดฮวบ
แม่เจ้า! คัด 9 หุ้นพลังงาน-สาธารณูปโภค โชว์งบฯ Q3 ขาดทุนอ่วม-กำไรทรุดฮวบ
18 พ.ย. 2559

“ข่าวหุ้นธุรกิจออนไลน์” ได้ทำการสำรวจบทวิเคราะห์ของบริษัทจดทะเบียน (บจ.) ในตลาดหลักทรัพย์หลักทรัพย์แห่งประเทศไทยในกลุ่มอุตสาหกรรมทรัพยากรหมวดธุรกิจพลังงานและสาธารณูปโภค มานำเสนอ โดยคัดเลือกบริษัทที่ประกาศผลประกอบการไตรมาส 3/59 พลิกขาดทุนและมีกำไรลดลงนำมาเสนอเท่านั้น
โดยครั้งนี้พบว่ามีหุ้นเข้ามาติดเกณฑ์ดังกล่าว 9 ตัว ด้วยกัน โดยแบ่งเป็นเป็นหุ้นที่พลิกขาดทุน 4 ตัว คือ IFEC, RPC, SOLAR และ AKR  ส่วนหุ้นที่มีกำไรลดลง 5 ตัวคือ SCG, GUNKUL, EASTW, EARTH และ BCPG
อย่างไรก็ตามแม้หุ้นทั้ง 9 ตัว แม้จะมีผลงานไตรมาส 3/59 ไม่สดใส และส่งผลให้ราคาหุ้นปรับตัวลงแรง แต่นักลงทุนอย่าลืมว่าหุ้นทุกตัวยังมีแผนงานที่น่าจับตาในอนาคตเกือบทุกตัว ดังนั้นการที่หุ้นปรับตัวลงแรงก็อาจเป็นจังหวะการเข้าซื้อหุ้นเพื่อรอการฟื้นตัวตามแผนงานในอนาคตก็เป็นได้
 
สำหรับบริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) หรือ IFEC  รายงานผลการดำเนินงานไตรมาส 3/59 สิ้นสุดวันที่ 31 มี.ค.57 (รวมบริษัทย่อย) มีผลขาดทุนสุทธิ 239.67 ล้านบาท หรือขาดทุนสุทธิ 0.1208 บาทต่อหุ้น ขาดทุนเพิ่มขึ้น 2210% จากช่วงเดียวกันของปีก่อนที่มีผลขาดทุนสุทธิ 10.37 ล้านบาท หรือขาดทุนสุทธิ 0.0057 บาทต่อหุ้น
โดยผลการดำเนินงานในไตรมาสดังกล่าวขาดทุนเพิ่มขึ้น เนื่องจากบริษัทมีค่าใช้จ่ายในการดำเนินงานและต้นทุนทางการเงินจำนวน 159.38 ล้านบาท เพิ่มขึ้นจากงวดเดียวกันของปี 2558 เป็นจำนวนเงิน 101.17 ล้านบาท หรือเพิ่มขึ้น 173.83%
 
ส่วนบริษัท อาร์พีซีจี จำกัด (มหาชน) หรือ RPC รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีผลขาดทุนสุทธิ 26.22 ล้านบาท หรือขาดทุนสุทธิ 0.02 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 8.91 ล้านบาท หรือมีกำไรสุทธิ 0.01 บาทต่อหุ้น
โดยผลการดำเนินงานในไตรมาสดังกล่าวที่พลิกขาดทุนเนื่องจากบริษัทมีรายได้หลักจากการจำหน่ายน้ำมันแบบค้าปลีกผ่านสถานีบริการน้ำมันของบริษัทฯ ภายใต้ชื่อ “PURE” โดยรายได้จากการขายมีทั้งสิ้นจำนวน 520 ล้านบาท ลดลง 39ล้านบาท สาเหตุมาจากราคาขายที่ลดลง
 
ด้านบริษัท โซลาร์ตรอน จำกัด (มหาชน) หรือ SOLAR รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีผลขาดทุนสุทธิ 10.04 ล้านบาท หรือมีผลขาดทุนสุทธิ 0.02 บาทต่อหุ้น จากช่วงเดียวกันของปีก่อนที่มีกำไรสุทธิ 2.44 ล้านบาท หรือมีกำไรสุทธิ 0.00 บาทต่อหุ้น
ทั้งนี้ผลการดำเนินงานในไตรมาสดังกล่าวพลิกขาดทุนเนื่องจากรายได้จากการขายลดลง-ต้นทุนขายและก่อสร้างโรงไฟฟ้าเพิ่มขึ้น
 
ส่วนบริษัท เอกรัฐวิศวกรรม จำกัด (มหาชน) หรือ AKR รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีผลขาดทุนสุทธิ 5.10 ล้านบาท หรือมีผลขาดทุนสุทธิ 0.004 บาทต่อหุ้น จากช่วงเดียวกันของปีก่อนที่มีกำไรสุทธิ 18.41 ล้านบาท หรือมีกำไรสุทธิ 0.014 บาทต่อหุ้นโดยผลการดำเนินงานในไตรมาสดังกล่าวพลิกขาดทุนเนื่องจากบริษัทมีรายได้จากการขายลดลง
 
ส่วนบริษัท สหโคเจน (ชลบุรี) จำกัด (มหาชน) หรือ SCG รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 41.41 ล้านบาท หรือมีกำไรสุทธิ 0.04 บาทต่อหุ้น ลดลง 68% จากช่วงเดียวกันของปีก่อนที่มีกำไรสุทธิ 130.06 ล้านบาท หรือมีกำไรสุทธิ 0.14 บาทต่อหุ้น โดยผลการดำเนินงานในไตรมาสดังกล่าวลดลงเนื่องจากไม่มีบันทึกเงินค่าสินไหมทดแทนจากเหตุการณ์ไฟไหม้
 
ด้านบริษัท กันกุลเอ็นจิเนียริ่ง จำกัด (มหาชน)หรือ GUNKUL รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 125.43 ล้านบาท หรือมีกำไรสุทธิ 0.02 บาทต่อหุ้น ลดลง 57.24% จากช่วงเดียวกันของปีก่อนที่มีกำไรสุทธิ 293.35 ล้านบาท หรือมีกำไรสุทธิ  0.05 บาทต่อหุ้น
โดยผลการดำเนินงานในไตรมาสดังกล่าวที่ลดลงเนื่องจากรายได้จากการรับเหมาก่อสร้างลดลงอยู่ที่ 107.38 ล้านบาท จากช่วงเดียวกันของปีก่อนอยู่ที่ 257.49 ล้านบาท อีกทั้งรายได้จากการขายลดลงอยู่ที่ 486.45 ล้านบาท จากช่วงเดียวกันของปีก่อนอยู่ที่ 2,290.44 ล้านบาทส่งผลให้รายได้รวมลดลงอยู่ที่ 711.96 ล้านบาท เทียบปีก่อนอยู่ที่ 2,603.13 ล้านบาท
 
ส่วนบริษัท จัดการและพัฒนาทรัพยากรน้ำภาคตะวันออก จำกัด (มหาชน) หรือ EASTW รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 324.92 ล้านบาท หรือมีกำไรสุทธิ 0.20 บาทต่อหุ้น ลดลง 40% จากช่วงเดียวกันของปีก่อนที่มีกำไรสุทธิ 542.38 ล้านบาท หรือมีกำไรสุทธิ 0.33 บาทต่อหุ้น โดยผลการดำเนินงานในไตรมาสดังกล่าวที่ลดลงเนื่องจาก บริษัทมีรายได้น้ำดิบลดลง ขณะเดียวกันค่าใช้จ่ายในการขายและบริหารเพิ่มขึ้น
 
ส่วนบริษัท เอ็นเนอร์ยี่ เอิร์ธ จำกัด (มหาชน) หรือ EARTH รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 288.22 ล้านบาท หรือมีกำไรสุทธิ 0.0821 บาทต่อหุ้น ลดลง 35% จากช่วงเดียวกันของปีก่อนที่มีกำไรสุทธิ 442.04 ล้านบาท หรือมีกำไรสุทธิ 0.1487 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรลดลงเนื่องจากบริษัทมีต้นทุนขายเพิ่มขึ้นพร้อมกันนี้ บริษัทยังประกาศจ่ายปันผลงวดการดำเนินงานวันที่ 1 ม.ค.59 ถึงวันที่ 30 ก.ย.59 อัตราการจ่ายปันผลเป็นเงินสด 0.05 บาทต่อหุ้น วันที่ไม่ได้รับสิทธิปันผล (XD) วันที่ 24 พ.ย. 59กำหนดจ่ายปันผลวันที่ 9 ธ.ค.59
 
ด้านบริษัท บีซีพีจี จำกัด (มหาชน) หรือ BCPG รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 364.85ล้านบาท หรือมีกำไรสุทธิ 0.25  บาทต่อหุ้น ลดลง 30% จากช่วงเดียวกันของปีก่อนที่มีกำไรสุทธิ 521.09ล้านบาท หรือมีกำไรสุทธิ  0.42บาทต่อหุ้นโดยผลการดำเนินงานในไตรมาสดังกล่าวที่ลดลงเนื่องจากรายได้จากการขายและบริการขณะที่มีต้นทุนขายและบริการ
 
*อนึ่งข้อมูลที่มีการนำเสนอข้างต้น เป็นเพียงข้อแนะนำจากข้อมูลพื้นฐานเพื่อประกอบการตัดสินใจของนักลงทุนเท่านั้น และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน               